Държавен вестник, бр. 34, 2000 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й 34
(2) Когато специализирани карти, регистри
и информационни системи съдържат када-
стрални данни, ведомствата, общините и дру-
гите юридически лица задължително ползват
съответните данни от кадастъра.
(3) Съдържанието на специализираните кар-
ти и регистри и условията и редът за създаване-
то и поддържането им се определят с наредби,
издадени от ръководителя на съответното ве-
домство и министъра на регионалното разви-
тие и благоустройството.
Чл. 33. (1) Специализираните информацион-
ни системи, които използват кадастрални дан-
ни, задължително поддържат връзка с инфор-
мационната система на кадастъра.
(2) За осъществяване на връзката между
информационните системи се създава национа-
лен стандарт за обмен на данни. Националният
стандарт се утвърждава от Министерския съ-
вет по предложение на министъра на регионал-
ното развитие и благоустройството.
Чл. 34. (1) Данните по чл. 32, ал. 1, т. 1 могат
да се включват в кадастъра като допълнителни
кадастрални данни, да се поддържат в актуално
състояние, да се съхраняват и да се предоставят
от Агенцията по кадастъра при условия и по
ред, определени с договор.
(2) Допълнителни кадастрални данни, кои-
то се набират чрез геодезически измервания, се
приемат по реда на чл. 45.
Г л а в а  п е т а
СЪЗДАВАНЕ НА КАДАСТРАЛНА КАРТА
И КАДАСТРАЛНИ РЕГИСТРИ
Чл. 35. (1) Производството по създаване на
кадастрална карта и кадастрални регистри се
открива със заповед на изпълнителния дирек-
тор на Агенцията по кадастъра.
(2) Заповедта по ал. 1 съдържа наименова-
нието и границите на района, за който ще се
изработят кадастрална карта и кадастрални
регистри, правоспособното лице, на което се
възлага изработването на кадастрална карта и
кадастрални регистри, и графика за извършва-
нето на тази дейност. В нея се посочва и срокът
за означаване на границите на поземлените
имоти, който не може да бъде по-кратък от 30
дни от обнародването на заповедта.
(3) Заповедта по ал. 1 се обнародва в “Дър-
жавен вестник”, разгласява се чрез средствата
за масово осведомяване, включително чрез два
централни всекидневника, и се обявява на под-
ходящи места с публичен достъп в сградите на
службата по кадастъра, общината и кметството.
Чл. 36. Областният управител и кметът на
общината са длъжни:
1. да осигурят означаването на границите на
държавните и общинските имоти в срока, посо-
чен в заповедта по чл. 35, ал. 1;
2. да предоставят на лицата, определени със
заповедта по чл. 35, ал. 2, данни за недвижимите
имоти от съответните регистри.
Чл. 37. (1) Органите на данъчната админис-
трация при поискване от Агенцията по кадас-
търа са длъжни да предоставят на службите по
кадастъра данни за недвижимите имоти и за
собствениците им.
(2) Условията, редът и конкретните данни,
които се предоставят, се определят с наредба на
министъра на регионалното развитие и благо-
устройството и министъра на финансите.
Чл. 38. (1) Собственикът, съответно носите-
лят на друго вещно право, е длъжен:
1. да осигури свободен достъп в имота за
извършване на работите по кадастъра;
2. да означи на свои разноски с регла-
ментирани трайни знаци границите на имота в
съответствие с акта, установяващ правото на
собственост или друго вещно право, и да опазва
знаците от унищожаване;
3. да представи на служител от службата по
кадастъра или на лицето, определено със заповед-
та по чл. 35, ал. 2, при поискване акт, удостоверя-
ващ правата му върху имота, както и да му предос-
тави и други данни съгласно наредбата по чл. 31;
4. да опазва поставените в имота геоде-
зически знаци.
(2) В случай на повреждане или унищожаване
на знаците по ал. 1, т. 4 собственикът, съответно
носителят на друго вещно право, е длъжен неза-
бавно да уведоми службата по кадастъра.
Чл. 39. (1) За поставяне на геодезически зна-
ци и измерване служителят от службата по ка-
дастъра, съответно лицето, определено със за-
поведта по чл. 35, ал. 2, има право:
1. да преминава през недвижимия имот до
мястото за измерване, съответно до геодези-
ческия знак след уведомяване на собственика;
2. да извършва измервания;
3. да поставя временни геодезически знаци в
поземлените имоти или върху сградите;
4. след уведомяване на собственика на недви-
жимия имот да постави постоянни геодезически
знаци в поземления имот или върху сградите.
(2) За извършване на геодезическа дейност
върху недвижим имот, свързан с отбраната и
сигурността, както и за поставяне на геодези-
чески знаци върху него е необходимо разреше-
ние от ръководителя на съответното ведомство
или упълномощено от него длъжностно лице.
(3) Лицето, определено със заповедта по
чл. 35, ал. 2, е длъжно да удостовери правото си
да извършва действията по ал. 1, както и право-
то си да изисква представяне на актовете и пре-
доставяне на данните по чл. 38, ал. 1, т. 3.
Чл. 40. Разходите за отстраняване на непъл-
ноти и грешки в кадастъра, допуснати в резул-
тат на неизпълнението на задължения по чл. 36
и чл. 38, ал. 1, т. 1, 2 и 3, са за сметка на задъл-
жените лица.
Чл. 41. (1) Основните кадастрални данни по
чл. 27, ал. 1 се набират чрез геодезически из-
мервания и изчисления, а данните за правото
на собственост и другите вещни права се наби-
рат от представени актове по чл. 38, ал. 1, т. 3.